Akken id- teflali tafat, Lidya yuɣ-it lḥal di tala, akken telḥeq tufan tilawin n taddart dinna, ttwalin-tt-id s yir tamuɣli, dɣa teɣli-d yiwet n tsusmi dtasemmaḑt gar-asent, seg wakken tuɣ tanumi,Lidya ur sent-tefki ara akk azal, teččured tabuqalt-ines, tewwet,tԑedda deg ubrid-is. Mi telḥeq ɣer uxxam tufan a faktur yettraĝu-tt, yewwi-as-d tabrat s ɣur Yasin, d tira-s i teԑqel, dɣa tbed-as-d Lĝida ɣef yiri n tewwurt mi d tesla iufaktur-nni yettmeslay d Lidya dɣa tenṭeq ɣur-s: -Dacu akka i yebɣa ɣur-m winna akked tettmeslayeḑ?